《题壶山惜别图送友人周君归三山》
明代·黄仲昭

壶阳腊月梅花发，花下吟诗一送君。求道立残门外雪，思亲望断岭头云。

旗亭此日难分手，尊酒何时更论文。明到故园如有忆，音书无惜寄来勤。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。